Dedicație muzicală pentru Putin, din partea lui Antony Blinken: "Păcat că nu mi-au dat chitara".
Secretarul de stat al SUA, Antony Blinken, a dezvăluit ce melodie i-ar dedica lui Vladimir Putin, dacă gestul nu ar fi considerat exagerat. Blinken a glumit, vorbind cu absolvenții Universității Georgetown, pe seama melodiei "We Are Never Ever Getting Back Together" a lui Taylor Swift. Vladimir Putin va avea de așteptat, însă, până când un duo Blinken – Swift îi va transmite un mesaj muzical, remarcă presa din Rusia.
Secretarul de stat al SUA, Antony Blinken, a dezvăluit ce melodie i-ar dedica lui Vladimir Putin, dacă gestul nu ar fi considerat exagerat. Cu toate acestea, Blinken a recunoscut că un astfel de gest ar fi "nediplomatic și provocator".Totuși, Blinken ar fi pregătit să-i dedice lui Putin melodia "We Are Never Ever Getting Back Together" (nu vom mai fi niciodată împreună) a vedetei Taylor Swift, informează Departamentul de Stat American, citat de Ukrainska Pravda.Într-o discuție cu absolvenții Universității Georgetown, Antony Blinken a transmis în glumă că relațiile cu Rusia nu vor fi restabilite sub actuala administrație. Mai mult, Blinken a regretat că nu are o chitară la el pentru a-i face o dedicație muzicală lui Putin."Da, Universitatea din New York a invitat-o ​​pe Taylor Swift. Personalul meu nu mi-a permis să aduc o chitară aici pentru a-i dedica piesa "We Are Never Ever Getting Back Together" președintelui Putin", a precizat reprezentantul guvernului SUA. Mi-au transmis că ar fi "nediplomatic" și "provocator", a continuat secretarul de stat al SUA. În condițiile în care Blinken a fost interzis în Rusia, la fel ca și președintele Biden, cel mai probabil dedicația muzicală se va lăsa așteptată multă vreme.Oficialul SUA a fost testat pozitiv, la începutul lunii mai, pentru COVID-19, a anunțat Departamentul de Stat, fiind cea mai recentă situație în care un înalt oficial al administrației Biden a contractat virusul.Secretarul de stat al SUA, care "este vaccinat cu schema completă împotriva virusului", a prezentat "simptome ușoare", a precizat purtătorul de cuvânt Ned Price într-un comunicat.